
i Aurel Mureşianu 





Un prilej de durere și jale sinceră 
ne-au gătit zilele aceste. Sa stins nes- 
torul ziaristicei ardelene, neobositul di- 
rector al „Gazetei“ din Braşov. Fru- 
mosul moş cu ochi vioi, cu venerabila 
barbă albă, — s'a dus dintre noi. Fără 
nici o clipă de răgaz muncind inainte, 
covârşit de cunoscuta ingratitudine a 
acestei meserii, ducând grija unui neam 
şi nesfârșitele mizerii ale unei gazete 
româneşti din ţara noastră, bătrânul 
Aurel Mureşianu a căzut din rândul 
puținilor noștri luptători. A căzut în 
ziua când eră chemat la procesul din 
Târgul Mureșului să deie seama pentru 
o nouă crimă a libertăţii de gândire. 
Cum i-a fost întreagă vieaţa, a ajuns 
să-i fie şi moartea un simbol pentru 
muncitorii condeiului cari sunt legaţi de 
soartea poporului românesc din Ungaria 
zilelor noastre. 


De acum nu va mai fi între noi acest 
moșneag idealist. Sa mutat ia oaihna 
de veci alături de înaintașii săi cari au 
tăiat cele dintâi brazde în ogorul spinos 
al literelor noastre. Şi dacă judecăm 
nepărtenitor, Aurel Mureşianu aveă mai 
multă înrudire sufletească cu acele figuri 
venerabile ale trecutului nostru, decât 
cu sbuciumul vremii de astăzi. Păşind 
în urmele tatălui său şi muncind alături 
de Barițiu, Aurel Mureşianu a adus cu 
sine în arena publicisticei acele însușiri 
cari disting pleiada întâilor noștri oameni 
de litere. A adus curățenie morală de- 
săvârşită, a fost călăuzit de acel avânt 
îndrăzneţ spre ideal care povăţuiă sufle- 
tele bărbaţilor noștri distinşi de acum o 
jumătate de veac. Acest idealism senin, 
care l-a îndrumat spre cariera grea şi 
fără răsplată dreaptă a gazetarului, porneă 
din concepţia vremii care vedeă în zia- 
rist pe luminătorul generos al unui popor 
smuls din întunerec şi nu pe profesio- 
nistul unui meşteșug cu altele. Această 
concepție curată, sprijinită de-un fond 
moral superior, de-o inteligenţă vie şi 
de-o temeinică educaţie germană, a po- 
văţuit pe Aurel Mureșianu în toate fap- 
tele lui din clipa când ca tânăr doctor 
în drept a luat conducerea „Gazetei“ și 
până mai deunăzi când și-a scris ultimul 
articol cu o zi înaintea morţii. Astfel a 
muncit timp de patruzeci de ani: a trecut 
la răvaş toate evenimentele cari atingeau 
soartea, neamului românesc, s'a agitat de 
problemele înaintării noastre culturale, 
a sărit în apărarea drepturilor noastre 
politice jignite la tot pasul şi — bun 
slujitor al tagmei, — s'a stâns luminând 
pe alţii. 

Istoria literaturii noastre publicistice 
va aveă să însemneze incontestabilele 


| merite de ziarist ale răposatului Mure- 
şianu. Va însemnă această istorie fru- 
moasele calităţi de gândi:e, spiritul clar 
şi judecata cumpănită a harnicului mun- 
citor, va lămuri şi laudabilele însuşiri de 
stilist ale fostului director al „Gazetei“, 
care în toate împrejurările și-a ştiut turnà 
într'o formă aleasă preţioasele sale în- 
drumări. Istoria luptelor noastre politice 
va aduce cuvenitul prinos de recunoștință 
bărbatului luptător şi treaz care aproape 
o jumătate de veac a stat neostenit la 
postul său, a scris şi a cuvântat la toate 
prilejurile și a suferit osânde pentru pă- 
şirile lui vrednice. Va pătrunde un ju- 
decător al trecutului nostru și în intimi- 





Aurel Mureşianu 





tatea mai ascunsă a acestei vieți de ga- 
zetar și va lumină potopul de neajun- 
suri, va răscoli spre învăţătura viitorimii 
tainele acelui lanţ de mizerii nesfârșite ale 
unui om drept și cinstit care şi-a cheltuit 
sufletul pentru lumina deaproapelui. 
Pentru noi cei de astăzi trebue să 
scoatem la iveală și să accentuăm cu 
toată tăria nota de intransigență a ca- 
racterului lui Mureşianu. Răposatul a 
fost un om dintr'o bucată, suflet care 
vreme de treizeci şi doi de ani a stat 
în fruntea unui însemnat organ de pu- 
bhcitate, a luat parte ca factor impor- 
tant la toate mişcările noastre politice, 
fără a aveă un singur moment de şo- 
văire. Bătrânul Mureşianu, luptător ne- 
înfrânt al unui ideal, n'a fost chinuit de 
îndoială și n'a simţit nici când ispita 
care puteă veni din tabăra protivnică. 
De-aceia o vieaţă întreagă a urmat 
aceiaș linie dreaptă, ferindu-se totdeauna 
de nedumeririle oportunității. Fire aspră, 
nesupusă mlădierilor, acest publicist a 
fost de-o rară consecuenţă. Din această 
consecuență fără greş, din stăruința cu 
care se concentră asupra unui punct de 
judecată, se pot explică şi unele greşeli 
ale acestui condei. Dar în vieaţa lui 
Mureşianu nu sunt greşeli cari i-ar puteă 
întunecă caracterul. Fondul moral pu- 














ternic, curăţenia mânilor şi a sufletului 
sunt calităţile frumoase ale acestui moş 
care a închis ochii. Şi — gândiţi-vă — 
cât preţuiau în zilele noastre tulburi de 
bănueli, în atmosfera asta întunecată 
de păcate spovedite şi nespovedite, po: 


veţele unui om curat și cinstit, care 
nu sa târguit niciodată, 
Iată de ce e mare şi dureroasă 


pierderea acestui bătrân, care în loc să 
se ducă la procurorul din Târgul-Mure- 
şului, se duce dincolo de vieaţă în to- 
vărăşia umbrelor măreţe ale trecutului 


nostru. * 

Dr. Aurel Muregianu, publicist, sa născut în 1847 
în Braşov. Aici a primit instrucțiunea primară şi secun- 
dară, clasele ultime gimn. le-a absolvat în Blaj, sub con- 
ducerea lui Cipariu. Incă de tânăr, tatăl său la inițiat în 
mersul luptelor naționale. In 1863 făcea serviciu de raportor 
la „Gaz. Trans.“ despre desbaterile dietei. In 1965 s'a dus 
la Viena, unde a făcut cursul filozofic, apoi cel juridice... 
Ca preşedinte al societăţii tin. univ. a contribuit mult la 
restabilirea solidarităţii între tinerime, care se împărţise în 
două societăţi; societatea reunită, la propunerea sa a primit 
numele ce-l poartă: „România Jună“. 

In 1872 făcu. doctoratul în drept în Viena şi praxa 
pentru advocatură; şi-a întrerupt'o însă în 1877 pentru a 
se reintoarce în patrie, unde aveă să înlocuiască pe tatăl 
său îmbolnăvit. ln 1877 a lucrat împreună cu Baritiu la 
„Gaz. Tr.“, iar din 1878 începând până în ziua de azi 
(1901) e directorul şi proprietarul „Gaz. Tr... 

Dela 1885 a fost de repeţiteori ales în comit. part. 
naţion. 1892 a refuzat mandatul, precum a declarat, pen- 
trucă nu consimţeă cu curentul ce domnii în sânul parti- 
dului în afacerea „Memorandului“. Cu toate acestea a apărat 
cu căldură interesele solidarității în sânul partidului; mai 
ales în procesul „Memorandului“, ca apărător, având un 
rol de frunte, a contribuit în mod deosebit la succesul moral 
obţinut. 

Mureșianu  stăruit pentru a căută legături cu po- 
poarele din patrie, cari au asemenea soarte şi interese cu 
Românii. In acest scop a călătorit în 1891 la Praga, când 
cu oeaziunea expoziţiunii naționale a Cehilor, unde în 
fruntea, celor 30 Români a fost primit cu multă simpatie, 
Această vizită a contribuit mult la apropierea Slavilor din 
Ungaria cătră Români şi a deşteptat interesul lor pentru 
luptele Românilor. Mureșianu și-a jertfit toată vieaţa 
cauzei poporului român. Pentru focul şi entuziusmul cu 
care a păşit pe arenă a fost adese persecutat, Avuse şi 
două procese de pressă în 1888 şi 1890, în ambele cazuri 
sa purtat cu bărbăţie, apărând dreptul limbei materne cu 
succes moral, care a produs un puternic ecou în pressa 
din patrie și străinătate... 

Ultimele zile. 


Moartea regretatului publicist a venit pe 
neașteptate şi a produs în intreg oraşul con- 
sternare mare şi profunda regrete. Ştiau cu toţii, 
atât cei din apropiere cât şi cei din depărtări 
mai mari, că Dr. Mureşianu e timp îndelungat 
suferind şi că o boală complicată, provocată în 
mare parte de munca istovitoare a gazetăriei, îi 
amărește zilele vieţii. Deși il ştiau suferind tru- 
pește, îl vedeau însă totuş neobosit la muncă 
de dimineaţa până seara, ba şi nopți intregi dea- 
rândul, când durerile, adeseori crâncene, îi alungau 
somnul atât de binetfăcător. 

In zilele din urmă, Dr. Mureşianu devenise 
ceva mai nervos în urma ultimelor procese de 
pressă intentate „(Gazetei Transilvaniei“. Amen- 
dele grele de inchisoare şi de bani, şi procesele 
puse în curgere în contra persoanei sale, l-au 
indignat şi amărit în măsură mare. Pe Luni a 
fost citat la Târgul-Mureşului pentru a fi ascultat 
în cestiunea articolului „Crăciunul“ seris de dânsul 


© BCUCIuj 


Pag. 190. 





în ajunul sărbătorilor Crăciunului din anul trecut. 
Din cauza boalei sale, care nu-i permiteă să pă- 
răsească locuinţa, a chemat la sine săptămâna 
trecută pe medicul tribunalului din Braşov Dr. 
Kecskeméti, care examinându-i starea sanitară, 
i-a liberat un certificat medical. Sâmbătă seara, 
după încheerea şi revidarea ziarului, a trimis 
judelui de instrucţie din Târgul-Mureşului acest 
certificat. 


Duminecă, expirând terminul de 15 zile 
pentru achitarea amendei de o mie coroane, dic- 
tată în procesul intentat pentru reproducerea cu- 
noscptei scrisori a poetului Björnson, a trimis 
înainte de prânz procuraturei din 'Târgul-Mure- 
şului cu mandat postal această sumă. Până la 
amiazi a mai scris o scrisoare particulară și a 
primit vizita d-lui G. I. Nica, unchiul d-nei Mu- 
reşianu. După prânz a dormit până pe la orele 
3. Trezindu-se din somn a revidat posta de după 
ameazi, a cetit ziarele mai nouă, pregătind ma- 
terial pentru numărul proxim al „Gazetei“, iar 
-pe la 5!/, a chemat servitoarea, să-i aducă cina. 
La orele 6, când servitoarea a intrat în odaie, 
ca să-i aducă un păhar cu bere, pe care Il ce- 
ruse, — a fost lovit de apoplexie, încetând imediat 
din vieaţă... 


Inmormântarea. 


Înmormântarea a avut loc Mercuri, la 
orele 4 d. a., în cimitirul capelei române din 
Groaveri. Cortejul funebral a plecat dela locu- 
inţa defunctului, din Piaţa mare nrul 30. 

Au oficiat părintele canonic din Blaj Dr. 
Augustin Bunea, azistat de preoţii Moise Brumboi 
şi Manoilă din Tohan. 

Au fost reprezentate toate societăţile cul- 
turale din Braşov, consiliul comunal al oraşului, 
consiliul judeţan, societăţile „Petru Maior“ şi 
„România Jună“, şi multe alte corporaţiuni. 

Pe mormânt au fost depuse nenumărate 


cununi. 
ka 


Aurel Mureșianu a murit... Odihnească în 
pace! 








„PARA NOASTRA“ 


Misiunea lui Lukács. 


Fostul ministru de finanţe al guver- 
nelor liberale, Lukács László, a primit 
dela Maj. Sa însărcinarea de-a intră în 
tratative cu partidele politice din Un- 
paria și a căută să resolve criza pe cale 
pacinică. 

Lukács şi-a început acţiunea, adre- 
sându-se în rândul întâi partidului in- 
dependist ca partidului celui mai puternic. 
A fost la Kossuth şi la Justh, comuni- 
cându-le misiunea sa şi cerând să-l in- 
formeze asupra condiţiilor sub cari par- 
tidul ar primi alcătuirea guvernului. 

Lukács a oferit partidului indepen- 
dist guvernul sub condiţia ca trei dintre 
viitorii miniștri (președinte, interne şi 
finanţe) să fie aleşi dintre politicianii 
înafară de partidele politice de astăzi, 
iar ceialalţi miniștri să fie aleşi dintre 
membri partidului Kossuthist. Misiunea 
noului guvern ar fi numai alcătuirea 
reformei electorale prin întroducerea vo- 
tului universal. Chestiunile politice pen- 
dente ar aveă să le resolve viitorul par- 
lament ales pe baza votului universal. 

Cu acţiunea lui Lukâcs, criza a in- 
trat într'o nouă fază şi se apropie de 
resolvire. Imputernicirile lui Lukács, om 
de încredere al Coroanei, nu se măr- 
ginese numai la iniţiarea unor tratative, 
ci merg mai departe: Lukács are misiunea 
de-a resolă criza pe cale pacinică, cu con- 


cursul partidului independist, dacă se poate; 


— pe orice altă cale, cu concursul oricăror 
alte partide, dacă nu se poate altminteri. 

Partidul Kossuthist și, înainte de 
toate, cei doi șefi ai lui: Kossuth și 
Justh, — vizaţi în prima linie — credem 
că vor aveă atâta înţelegere politică 
să nu scape prilejul fericit de-a resolvi 
criza actuală fără o dezertare dela pro- 
gramul lor politie. 

Atitudinea pressei 67-iste e cea mai 
vădită dovadă că partidul independist 
nu e străin de rdea de-a primi propu- 
nerile lui Lukâcs. Ziarele 67-iste, ade- 
rente ale reformei electorale proiectate 
de Andrássy, ţipă — în frunte cu arhi- 

şovinistul „Bud. Hirlap“ — împotriva „tră- 
dătorului de patrie“ Lukâcs; îl atacă pe 
Justh pentrucă a îndrăznit să stea de 
vorbă cu.... omul Regelui; îi stigmati- 
zează pe toţi cei ce sunt aderenţi ai 
votului universal care va „nimici ege- 
monia rassei maghiare“ şi caută să-l 
îndemne pe Kossuth să facă declaraţii 
categorice, nefavorabile pentru Lukâcs 
şi acţiunea lui. 

Impotrivirea partidelor dușmane vo- 
tului universal, se prevede, are să fie 
zadarnică. Partidul independist, de dragul 
formelor, poate va mai pune condiţii, 
va căută să modifice condiţiile fixate de 
Lukács, dar în cele din urmă va fi ne- 
voit să cedeze și va cedă în interesul 
său propriu. 

Tratativele începute de Lukács n'au 
avut până acum nici un rezultat po- 
zitiv. Kossuth a răspuns evaziv.... până 
nu va fi desărcinat cabinetul, nu poate 
să intre în tratative politice fără ştirea 
colegilor săi. In schimb, președintele Ca- 
merei Justh Gyula a fost hotărit. A 
declarat din capul locului că partidul 
independist trebue să stea de vorbă cu 
cel care vine în numele Regelui. 

Şi a şi stat de vorbă cu el. 

Lukâcs l-a rugat pe Justh să-i spună 
care ar fi minimul de condiţii sub cari 
partidul independist ar primi alcătuirea 
cabinetului. Justh i-a comunicat că par- 
tidul independist e gata să realizeze, la 
toamnă, reforma electorală pe baza vo- 
tului universal. Partidul se învoiește şi 
la o amânare.... moderată a resolvirei 
chestiei băncii comune, dacă noul guvern 
va primi autorizația de-a începe pregă- 
tirile pentru înfiinţarea unei bănci in- 
dependente.... - 

Cu răapunsurile şi lămuririle aceste 
Lukács sa dus la Viena, la Rege, ad 
referendum. 

Pasul cel dintâi şi cel mai greu sa 
făcut: aropierea între Coroană și par- 
tidul kossuthist sa pornit. E vorba acum 
numai de amănunte.... Partidul inde- 
pendist recunoaște și el îndreptăţirea 
cerinței ca Coroana să aibă în sânul no- 
ului cabinet un om de încredere al său.... 








ZF OLLRETODN. 


Pa a 
FIII IP ION OO IANA PITT IRI 


„Florile Dor-Alidei“. 


— Nurvelă. — 


Intovărăşit de prietenul meu Florin, în barca 
Ild, a turcului Ismail din portul Constanţei, fă- 
ceam o excursie de plăcere în largul mării. 

Şi-acum, desigur, vă așteptați să-mi gustaţi 
impresiile? V'aţi înşelat. Plimbarea a fost ce-i 
drept plăcută, pentrucă valurile întotdeauna îţi 
desfăşoară priveliști măreţe care să-ţi încânte 
ochiul şi să-ţi poetizeze simţurile; dar acum am 
să vă povestesc altceva — amintirea cea mai 
sfântă a prietenului meu: o istorie tristă, adevă- 
rată -— pe care mi-a spus-6 în barcă și-al cărei 
subiect se leagă de sufletul mării pe care pluteam. 

Barcagiul vâsii până trecurăm geamandura, 
de-acolea strânse ramele, întinse pânzele care 
se umflară purtând barca spre adânc cu iuţeală 
în salturi nebunatice, îşi dădu foc lulelei şi lă- 
sându-se, leneş, jos lângă pupă, începi duios un 
cântec de dragoste oriental. 

— „lubeşti Ismail“? — îl întrebai eu zâm- 
bindu-i prietenos. 

— „Alma, ah! Alma“ — răspunse el, ţinând 
mâna în dreptul inimei și cu ochii aprinşi de-o 
iubire pătimaşe, în vreme ce Florin prinse o 
albăstrică de pe cămaşa de spumă a unui val, 





rătăcită sărmana cine ştie cum. Se uită la ea 
cu duioşie şi dădă din cap. 

Eu îl lăsai să filozofeze şi mă trudeam 
să aflu iubirea turcului care de abiă grăiă ro- 
mâneşte, dar mâna lui Florin mă bătă pe umăr 
cu o nervositate de om bolnav. 

— „Mă, da curioşi mai sunteţi voi poeţii! 
Lasă-l dracului cu Alma lui, ce tot îl întrebi? 
nu vezi că vă înţelegeţi anapoda? 

lacă, pentrucă te văd în căutarea unui 
subiect, ascultă dela mine idila unei iubiri stinse 
pe care mi-o limpezi în minte această floricică. 
Dar ia seama bine, că asta nu-i o iubire inchi- 
puită, de care scrieţi voi; asta-i trăită, dragul 


“meu. He, hei! numai meşter să fii, c'ai scrie un 


roman cum nici nu te gândești. Frumos, frumos 
să-l cetească toate fetele.* 

Ismail tăcă, dacă nu mă înşel la un semn 
al meu, şi pe când barca alunecă în voia malu- 
rilor Florin începu povestea tristă: 

— „Dragă prietene, Mărioara e numele 
unei fete frumoase — vară cu mine, — la care 
ţin din suflet, pentrucă e bună, pentrucă e tânără, 
pentrucă e nenorocită. 

Şi-acum să-ţi spun cine a fost iubitul ei, 
pentrucă ei amândoi sunt eroii acestei iubiri: 

In satul Leblienilor, unde ţine unchiu meu 
moșie cu arândă, nu eră nimeni să nu cunoască 
pe Dinu, feciorul cel mare al Smarandei, trimes 
de popa în Bucureşti după învăţătură, 





Ce s'a gândit popa Nicolae când a rămas 
lelea Smaranda văduvă: — „Deștept băiat e și 
fecioru-su Dinu. Bine ar fi să-l dau la oraş să 
înveţe, că de, dupăcum am o fată şi nu-i nici ea 
proastă, loi lăsă popă în locul meu şi mi loi 
prinde de ginere.* | 

Şi l-a luat popa acasă la el şi lelea Sma- 
randa nici că simţeă grija răposatului, de se 
miră și ea de inima deschisă a popei care o 
ajută cu parale la vreme de nevoie și o pofteă 
la masa lui în zile de praznic. 

Popa eră om chibzuit, iubit de tot satul, 
c'aveă suflet bun, că din ce-i da Dumnezeu mai 
astupă şi nevoile altora, iar când eră vorba de 
răutatea oamenilor el îi judecă creştineşte cu 
blândeţe după legea învățăturilor lui Christos. 

Dinu eră înalt şi slăbuţ, cu faţa palidă a 
şcolarului silitor, fire aleasă, ascultător şi blând. 

Intro toamnă, dupăce Dinu își luase ates- 
tatul claselor primare, popa a pus pe murgu la 
droşcă, a dus băiatul la București și, după in- 
demnul unui prieten unde-l lăsase în gazdă, înscrise 
băiatul la liceu. 

Ei şi de acu începe adevărata istorie: 


In Bucureşti, pe strada Melodiei, într'o curte 
mare şi frumoasă se află o casă veche boerească, 
cu odăi multe și iatacuri largi. Acolo stă unchiul 
meu Radu Peleşan, tatăl Mărioarei, iar într'o 


căsuţă săracă și joasă, dar care EHBE 699; 

E vorba dară numai de numărul mi- 
niştrilor aleşi dintre politiciani înafară 
de actualele partide politice: să fie trei, 
doi sau unul; să fie Lukács, Héderváry 
şi Kristoffy, ori numai unul sau doi 
dintre ei? 


Fără îndoială, se va ajunge şi în 
chestia aceasta la deplină înţelegere. 
Partidul independist nu va voi să-şi pri- 
mejduiuscă existenţa și viitorul de dragul 
unor formalități prea puţin însemnate, 
— mai ales când trebue să știe ce va urmă 
în cazul când nu se va puleă ajunge la o 
înţelegere. 

„Dacă domnii din Pesta scapă şi 
acest prilej de-a se înţelege cu Coroana, 
— serie ziarul vienez „Vaterland“, care 
stă aproape de moștenitorul tronului și 
își ia inspiraţiile din anturajul viitorului 
monarh — vor aveă să se mire cu câtă 
însufleţire vor primi popoarele din Un- 
garia numirea unui homo regius, care va 
luă în mânile sale de fier frânele gu- 
vernului pentru a-și împlini misiunea. Și 
misiunea aceasta are să și-o împlinească, 
pe cale constituțională, încă în anul acesta. 
Va începe cu disolvarea parlamentului 
şi va publică alegeri nuoi. Cele trei luni 
prescrise de lege sunt de ajuns pentru 
a prepară alegerile, înlocuind — unde 
va fi nevoie — fișpanii, punându-se în 
legătură cu alegătorii. Lozinea pentru 
alegeri va fi: votul universal, egal și secret. 
Noul parlament nu va aveă altă misiune 
decât să introducă acest vot universal 
în cel mult trei luni, apoi va fi imediat 
disolvat pentru a face loc unui nou par- 
lament ales pe baza votului universal. 
Nu e bărbat politic serios care să creadă 
că partidele coaliate ar puteă să ţină 
piept unui astfel de program.... Ade- 
renții votului universal vor nimici pe 
toţi cei ce ar îndrăzni să se opună rea- 
lizării celui mai însemnat punct din 
pactul încheiat la 1906...“ 


Resolvirea crizei e pe cale... 














„PARA NOASTRA: 


REVISTA POLITICĂ. 


. Justh, votul universal și naţionalităţile. 
Crima cea mai mare de care-l acuză 
şoviniştii maghiari pe actualul preşedinte 
al Camerei şi viitor ministru de interne 
e: că e aderent al votului universal şi 
prieten al împăcării cu naţionalităţile. 

De curând, viitorul ministru de in- 
terne a făcut din nou declaraţii de cre- 
dință politică, condamnând în termini 
aspri pe toţi cei ce vor să falsifice re- 
forma electorală. 

„E întradevăr o imfamie să afirmi că 
în Ungaria drepturile nu se pot generalizà 
fără. știrbirea prepotenței maghiare! — a zis 
Justh între altele. — Jarâș și iarăș aud 
afirmaţia că votul universal e pentru noi o 
primejdie, fiindcă prin întroducerea lui se în- 
tăresc naționalitățile. Cu neadevărurile aceste 
trebue să sfârșim odată. O reformă al cărei 
ascuțiş ar fi îndreptat împotriva naţio- 
nalităților ar nimici pentru totdeauna 
pacea cu naționalitățile. Eu afirm şi de- 
clar că reforma aceasta se poate realiză fără 
cea mai mică știrbire a unității statului și 
a ideii de stat. Sunt și eu prieten al unității 
statului, un prieten cel puțin atât de sincer 
ca Andrássy sau ori care altul. Cu toate 
aceste afirm că faţă de „agitatori“ trebue să 
procedăm cu cea mai mare severitate, faţă de 
masse, însă, cu cea mai mare bunăvoință. 
Trebue să ne apropiem de ele. Mă angajez 
să cutreer eu ţinuturile locuite de naționali- 
tăți și să conving popoarele că aspiraţiile noastre 
ale Maghiarilor nu sunt îndreptate împotriva 
lor. Nu mai putem amână întroducerea 
votului universal, egal şi secret. Am 
promis-o Coroanei şi popoarelor, pe baza 
aceasta am primit alcătuirea guvernului. 
E, dară, datoria noastră să ne şi îm- 
Dhinim promisiunea.» 

Impotriva acestor deciaraţii își ri- 
dică glasul „Bud. Hirlap“ întrun vio- 
lent articol de fond, căutând să bagate- 
lizeze toată importanţa declaraţiilor lui 
Justh, prezintându-l pe acesta drept un 
om care nu-şi dă seama de ce spune... 

Toate sunt înzadar. Soarta votului 
universal e asigurată. 

o 

Apponji.... trădător de patrie. Numărul 
apostolilor falşi creşte ;pe zi ce merge. Acum 
încep să se convingă și compatrioţii noştri ma- 
ghiari despre fariseismul politicianilor lor mari. 
Ziarul „A Nap* începe, într'unul din numerele 
sale din urmă, cu marele iezuit Apponyi, decla- 
rându-l drept un trădător al cauzei naţionale 
maghiare, un om care profită de toate apucă- 
turile cu scopul viclean de a seduce pe cei din 
partidul independist să creadă că numai în învi- 
erea coaliţiei şi în susţinerea ei se poate află 


mântuirea. 
„Mai bine o sută de duşmani, o sută de 


Lukács Lâszio, decât un astfel de- prieten! — 
zice „A Nap“. — Apponyi vesteşte atotputernicia 
coaliţiei, care zădărniceşte toate aspiraţiile na- 
tionale. E mai rău decât Andrássy care nu, mai 
ține nici el la coaliţie, ci dimpotrivă recomandă 
să se facă alegeri nuoi, ca să se curme odată 
multele tratative de prisos... Da, să se disolve 
acest parlament care e plin de d'alde Apponyi, 
de trădători vorbăreţi şi cu suflet negru...“ 

Multe desamăgiri amare mai sunt rezer- 
vate „aspirațiilor“ maghiare, ai căror apostoli 
au fost toţi numai niște farisei ca... d'alde 
Apponyi. 


o 

Sfârșitul coaliţiei... Coalitia partidelor cari 
au primit guvernul pe baza pactului încheiat la 
1906 nu mai există. Desființarea ei e fapt impli- 
nit, dupăce în consiliul de miniştri ce a avut loc 
Luni, ministri-reprezintanţi ai deosebitelor par- 
tide — putând să convină asupra unui plan de 
acţiune comun, au hotărit să nu mai încerce re- 
zolvirea crizei, ci să ceară dela Maj. Sa desăr- 
cinarea definitivă a cabinetului. 

În acest consiliu s'au făcut repeţite incer- 
cări de-a menţine coaliția. Dar nici planul lui 
Wekerle, nici propoziţiile lui Andrássy şi Apponyi 
n'au primit aprobarea lui Kossuth, reprezintantul 
celui mai puternic partid parlamentar şi astfel 
desființarea coaliției a fost proclamată în mod 
oficial... 

Lacrămi 
mântul ei.... 


no să verse nimeni pe mor- 


o 
Ce va aduce viitorul? După desărcinarea ca- 
binetului, numai trei eventualităţi sunt cu putinţă: 
1. Kossuth şi Apponyi trec de partea lui 
Andrássy. Partidul independist, în consecinţă, se 
desbină şi Justh şi uderenţii lui trec în opoziţie. 


2. Kossuth trece de partea lui Justh şi 
se apropie de Lukács. 








curăţenie plăcută, stă bătrânul dascăl Ilie Po- 
deanu, gazda lui Dinu. 

Amândouă casele cu curţile lor pline de 
verdeață şi flori erau aşa de frumoase că zău, 
parcă ar fi basm ce-ţi spun. 

Să vezi, unchiu meu, nenea Radu e un 
suflet bun, iubitor de adevăr şi dreptate, inzes- 
trat cu o cultură sănătoasă, autodidactică, prinsă 
in vederi largi, pătrunzătoare. E de o înţelepciune 
solomonară și dă nişte sfaturi adevărat aposto- 
lice, de-ai crede că omu ăsta e toată ziua cu 
ochii in biblie sau în evangelii. Şi apoi nu-i un 
om care să-şi încerce prisosul în jocuri de noroc 
sau cheltueli nebunești, cum fac bogătaşii stupizi. 
El vâră mâna în pungă cu rost şi chibzuinţă. 
Işi cumpără cărţi, cei mai de seamă prieteni ai 
lui, face călătorii pe la ferme pentru imbogăţirea 
cunoștințelor agricole, prin oraşe cu priveliști 
încântătoare şi muzee artistice, cari îi ascut spi- 
ritul şi-i înalţă sufletul. Ei, şi mai presus de 
toate, este omul care se gândeşte la nenorociţi 
pe cari îi ajută din toată inima, își iubeşte copiii, 
Dumnezeule, cu o îngerească dragoste de Christ. 

Așa dar, vezi tu, un om ca nenea Radu 
a fost de ajuns să vadă pe Dinu așa liniștit şi 
„cuminte ca să se intereseze de el. Și când a 
aflat la şcoală că e un băiat bun şi inteligent, 
l-a chemat la. el acasă, l-a poftit în camera de 
lucru şi, acolo singuri, i-a cercetat sufletul în 
toate cutele, l-a sfătuit părinteşte, l-a ajutat și 





l-a recomandat Mărioarei ca prieten bun de 
joc şi de studiu. 

Și s'au înteles copiii şi se iubiau în tăcere 
îngereşte. Şi nu mă miră cum de şi-au unit mai 
târziu sufletele în iubirea cea caldă, senină, 
așa cum nu cred să mai fi înflorit vre-odată pe 
câmpul dragostei iubire şi cum deasemenea nu 
cred să fie pictor, sculptor, poet sau muzicant, 
care s'o fi cântat așa de simplu şi aşa de sublim. 
De şapte primăvere, aveau aprinsă în suflete iu- 
birea sfântă. Şi dela o vreme încoace puţine 
zile au trecut ca ei să nu se întâlnească, ca 
mânile lor să nu se atingă, ca ochii lor în pri- 
viri dulci să nu-și spună cât se iubesc. 

Unde petreceau ei, eră sfânt locul de iubire. 
Ea îşi înecă tot focul dorului sufletesc pe clape 
de pian, iar el o diviniză in versuri inspirate 
din ochii ei îngereșşti, în care ceteă poema sublimă 
a dragostei eterne şi i încunună capul cu albăs- 
trele — flori, cari îi plăceau aşa de mult.“ 

Aci amicul privi din nou cu duioşie floarea 
prinsă de pe cămașa de spumă a unui val, rătă- 
cită sărmana cine știe cum, își întoarse privirea 
spre oraşul îndepărtat în care încolţeau luminile 
și în vreme ce Ismail îndreptă barca spre port, 
Florin pironi ochii in lumina fantastică ce o 
răsfrângeă fanarul aprins al bărcei pe sânul 
mărei ce palpită ușor, ca şi când ar fi vrut să 
dovedească în acea lucire stranie, pe cari o au 
apele luminate în noapte, o umbră sfântă a unor 





vremi apuse de curând. Oftă îndurerat, văr- 
gându-i obrajii două lacrimi, sărută floarea ca 
pe o icoană şi '0 aruncă cu un gest de sfinţenie 
în valurile ce o spulberară fără milă ca şi iubirea 
nenorocită ce-i înecase amintirea. 

Urmă o tăcere de liniştire și de a respectă 
par'că momentul evocător în care nu se auzea 
decât suspinul undelor ca un cântec romantie 
de îngropare, apoi se auzi iurăş vocea lui Florin, 
care luase un accent atât de duios, că părea 
acum că în el vorbește un alt suflet mai trist, 
mai chinuit. 

„La început firul tainic ce le impletise 
sufletele nu-l ştiam decât eu. Și avuseseră bieţii 
încrederea să-mi desvăluie multe din secretele 
lor, pentrucă mă iubeau, pentrucă îşi puseseră 
în mine toată nădejdea unei prietenii curate. 
Mai târziu, însă, pe când Dinu se dusese la 
Lehlin să-şi vadă pe ai lui, marea lor iubire fù 
aflată în toată goliciunea şi de nenea Radu şi 
de părintele Nicolae, din două scrisori cari şi le 
trimiseseră tinerii şi care scrisori picaseră cine 
ştie cum sub ochii bătrânilor. 

Dinu iscăleă: Dor, poate de dorul ei, și-i 
vorbeă aşa de frumos de maică-sa, de părintele 
Nicolae şi de fata lui Licuţa, care îl primiseră 
bine, care nu ştiau ce să-i mai facă, cocoloşindu-l 
ca pe un bolnav, punându-i perne raoi pe scaune, 
dându-i să mânânce din farfurii smălţuite,_ cu 


linguri de fer; şi câte nu spuneă de sirnani 
CUCluj 

3. Kossuth și Justh se inţeleg, dar refuză 
să stea de vorbă cu Lukács. 

Mai probabilă e eventualitatea a doua. Con- 
vingându-se că orice încercare de-a rezolvi criza 
impotriva intenţiunilor Coroanei e zadarnică, 
Kossuth şi Justh vor căută să se înţeleagă cu 
Lukács, părăsind atitudinea lor rigidă de intran- 
sigenţă kossuthistă, 

Declaraţiile ce le-a făcut Lukács în clubul 
liberalilor de-odinioară confirmă şi ele cà altă 
eventualitate nu există pentru partidul kossuthist. 

„Coaliția n'a reuşit şi nu va puteă reuşi 
să resolve criza! — a zis între altele Lukács. — 
Regele, prin urmare, va fi nevoit să desrădăci- 
neze în mod definitiv cabinetul coaliţionist, ceea 
ce se va și întâmplă peste câteva zile. -Numai 
două eventualităţi mai rămân apoi: sau voiu 
ajunge la înțelegere cu partidul independist, sau 
se va zădărnică înțelegerea. In cazul acesta din 
urmă Regele va fi nevoit să numiască un guvern 
alcătuit excluziv din aderenți ai transacției dela 
67, autorizându-l să caute să-şi câştige partid., 
Eu, deocamdată stau în așteptare: sau Kossuth 
se va apropia de mine pentru a relua tratativele, 
sau voiu primi eu îndrumări să fac pasul acesta, 
Un lucru, însă, e cert: Regele necondiționat 
va hotărê acum, căci resolvirea crizei nu se 
mai poate amână...“ 

Sfârşitul săptămânii va aduce limpezirea 
definitivă a situatiei. 


o 

Audiența lui Wekerle. Marţi, la ora 1, 
ministrul-preşedinte Wekerle a fost primit în au- 
dienţă de cătră Maj. Sa. Wekerle a adresat Maj. 
Sale rugămintea să fie definitiv desărcinat dim- 
preună cu întreg cabinetul său. 

Maj. Sa i-a acordat desărcinarea, dar l-a rugat 
să mai stea câteva zile până la numirea noului guvern. 


Protestări contra vizitei ţarului în Franța. 


După întâlnirea cu împăratul Germaniei, Țarul 
Rusiei a hotării să viziteze şi Franţa, plecând 
cu un vapor rusesc în portul de la Cherbourg. 
Vizita aceasta nu e salutată cu bucurie de toţi 
Francezii. Aşa se anunţă din Cherbourg, că con- 
siliul municipal din Equeurdreville, de lângă 
Cherbourg, compus în cea mai mare parte din 
lucrătorii arsenalului, a protestat în contra vi- 
zitei ţarului Rusiei la Cherbourg, învitând po- 
pulaţia orașului să se abţină de la orice mani- 
festaţie de simpatie pentru ţarul Niculae. 





„PARA NOASTRA“ 


CRONICA EXTERNĂ. 


Înţelegere ruso-gyermană. Reprezentantul bi- 
roului telegrafic Wolff pe escadra imperială a 
primit din locul competent comunicaţiunea ur- 
mătoare: 

„Intrevederea dintre împărații Nicolae și 
Vilhelm este o nouă probă despre relaţiunile de 
amiciţie tradițională şi cordială, cari există între 
cele două case domnitoare şi personal între cei 
doi suverani. Aceasta rezultă în mod văzut din 
toasturile schimbate. 

In convorbirile dintre oamenii de stat, cari 
au însoţit pe Maiestăţile Lor, au fost fireşte atinse 
diferite cestiuni politice pendinte. 

S'a constatat cu această ocaziune, că între 
Rusia şi Germania nu există. în privința acestor 
cestiuni opiniuni contrastante şi că se dorește in 
mod sincer de ambele părţi a se urmă şi a se 
întări bunele relaţiuni. S'a recunoscut în acelaş 
timp că aranjamentele internaţionale la cari iau 
parte Rusia și Germania nu sunt deloc împotri- 
vitoare acestor bune relaţinni şi că amândouă 
împărăţiile se unesc in silinţele de a da o des- 
legare pacinică oricărei cestiuni politice, care ar 


puteă să ia naștere.“ 
© 


Bombardarea unui vas englezesc de cătră 
Ruși. Zilele trecute, un vas englezesc a fost bom- 
bardat, din greşală, în apele finlandeze, suferind 
pagube însemnate. 

Cu toate că presa engleză sa ferit de-a 
exageră cazul bombardării, totuş s'au găsit ziare, 
care- deşi prietenoase cu Rusia au crezut că e 
de datoria lor să atragă atențiunea asupra noului 
incident, ce evoacă în minte regretabilul incident 
de când cu bombardamentul tot al unui vas en- 
glezesc de cătră escadra lui Rosdenswensky, în 
timpul răsboiului ruso-japonez. Ziarele engleze 
în chestiune, recomandă ofiţerilor ruşi de marină 
să facă o cură de apă rece. Ziarul „Globe* scrie 
că aşa se pare că între ofiţerii de marină ruşi 
sunt şi de aceia cărora mwar trebui să li-se dea 
pe mână tunuri. 

Cazuri de aceste nu trebue insă să se mai 
repete, căci marina engleză işi va pierde în cele 
de pe urmă răbdarea faţă de ofiţerii ruși atât 
de isterici. Până acuma norocul rușilor a fost 
că ei au bombardat vase engleze de simpli pe- 
scari, dar când li-se va întâmplă să dea peste 





Nr. 24 — 1909 





un vas militar, atunci are să le meargă rău. 
Pentru cazul de faţă Anglia se va mulţămi cu o 
scuză şi despăgubire, dar ofiţerii ruşi să nu mai 
continue a-şi răcori nervii, împuşcând englezii 
desarmaţi, pentrucă are să li-se întâmple lucruri 
neplăcute. 


o 

Chestia cretană. In ziua de 12 Iunie am- 
basadorii turci pe lângă puterile protectoare a 
Cretei au cerut să nu se retragă trupele străine din 
insulă, dând a înţelege că o astfel de măsură ar 
însemnă aproape o anexare a Cretei din partea 
Greciei. 

Rusia a răspuns că cererea Turciei este 
contrară angajamentelor luate de puteri, in ceeace 
priveşte retragerea trupelor şi că, dealtfel, se 
discută actualmente între puteri soarta Cretei. 

Răspunsuri analoage ar fi fost dat şi cele- 
lalte puteri protectoare. 

De altă parte, camera turcă a votat urgenţa 
asupra unei interpelări a cinci deputaţi, adresată 
ministrului de externe cu privire la proiectul de 
evacuare a Cretei de cătră trupele străine. 

In fine, asociaţiunea de curând făcută la 
Constantinopole pentru apărarea drepturilor pa- 
triei, a votat o serie de moţiuni destinate a fi 
comunicate porței şi tinzând a restabili suvera- 
nitatea efectivă a Turciei in Creta. 

In ce priveşte guvernul turc, se zice că ar 
fi ferm decis să adopte o atitudine energică în 
chestia cretană. 

Fără să se dedă la nici o provocare, Turcia 
pare gata a întrebuinţă toate mijloacele, chiar 
militare, de a impedecă, după evacuarea trupelor 
internaţionale, o modificare oarecare a statului 
Cretei. 


Seriitorii și teatrul. 

Ziarele anunţă că dl I. Al. Brătescu-Voi- 
neşti, prozatorul liniştit, în opera căruia se oglin- 
dește mai ales viaţa monotonă a orașelor de 
provincie, — a scris o piesă de teatru, de care 
se zice că e foarte mulţumit di Pompiliu Eliad, 
directorul general al teatrelor şi fostul coleg de 
şcoală al autorului. Așa dar, încă unul din serii- 
torii buni ai României, încearcă să câştige per- 
fida glorie a rampei. Şi aceasta nu poate decât 
să bucure pe cei cari iubesc teatrul românesc, 
şi mai ales, pe cei cari s'au plâns de indiferența 
scriitorilor faţă de scenă. 


a a RR a i E 





ţărani, naivi, în ale căror suflete scânteiă atâta 
bunătate. Apoi îi spunea că a terminat frumoasa 
lui nuvelă „Alida“ în care se oglindeă sufletul 
Mariei şi în al cărei cuprins Inchegă nenorocirea 
unei fete de peste Prut, ce-şi perde iubitul, un 
moldovean voinic şi frumos care e împușcat de 
grăniceri ruşi, tocmai atunci când voiă să fugă 
cu ea în ţară; şi la urmă de tot îi amintea în 
cuvinte alese și de iubirea lor dragă. 

Tatăl Mărioarei a văzut cuprinsul scrisoarei, 
a cetit încă mai mult printre rânduri şi n'a zis 
nimic. Găseă firească iubirea lor, de altfel bă- 
nuită de mult şi, drept să-ţi spun, acum 
această descoperire i-a limpezit mintea de gân- 
duri îndoelnice, i-a încălzit sufletul de o nemăr- 
ginită bucurie. Ar fi fost prea fericit ca Maria 
să fie odată nevasta lui Dinu — suflet cu simţire 
puternică, cu gusturi artistice, care ar fi înţeles 
fericirea cu totul altfel decât un neisprăvit de 
fecior din lumea mare, care s'ar fi insurat pentru 
bani și a cărui fericire i-ar fi fost îndeplinirea 
dorințelor. Ii eră teamă de ei, pentrucă cunoştea 
bine societatea şi ştiă plăcerile lor stupide, cari 
fără voie parcă le vedeă acum trecându-i pe 
dinainte ca pe o pânză de chinematograf: curse 
de cai, femei, echipaje, Nizza, Paris, politică, 
club şi joc de cărţi. 

Dar din nenorocire nu aceiaş bucurie în- 
călzi sufletul părintelui Niculae, care din sceri- 
soarea Mariei iscălită „Alida“ şi-a văzut visul 





fără de noroc. Pentru el această taină nu stră- 
luceă în plină lumină ca în ocbhii lui nenea Radu 
gi nu simţea de loc mirosul îmbătător al întâei 
flori din primăvara unei vieţi fericite, ci dinpotrivă, 
pe el această lumină îl orbi şi atunci în mintea 
lui iîncolţi un gând nebun. Erà întâiul fulger 
care anunţă furtună. Şi eră în luna florilor şi 
Dinu voios cu sufletul plin de vieaţă ideală, gă- 
tindu-și căsuţa cu albăstrele, işi cântă iubirea-i 
dragă pe coarda visului frumos și sfânt pe care 
numai focul tinereței la 18 ani poate săl fău- 
rească și să-l creadă; dar mintea lui sărmanul, 
nu puteă să-și închipuie că ecoul îi răspundea 
din largul nimicirei. 


Vezi, dragă poete, eu nu cunosc cumplita 
arsură a durerei, cu toate astea îmi închipui că 
urzeala sufletească a eroilor acestei întâmplări 
a încercat neasămuit de groaznice stări atunci, 
când lumina adevărului le-a oglindit minţile. 


Popa a chemat pe Dinu în altar şi acolo, 
în faţa sfintelor, i-a spus plângând cuvinte grele, 
aşa cum numai preoţii le ştiu rosti, de-ţi lasă în 
suflet acea teamă de care se înspăimântă și ne- 
vinovatul. 


Şi eră atâta lumină pe lucrurile sfinte şi 
atâta blândeţe în ochii părintelui şi faţa îi eră 
aşa de palidă că în tremurarea vocei păreă că 
vorbește un sfânt, iar de lacrămile lui părea că 
se cutremură întregul locaș. 





Şi-a hotărit părintele să vie la Bucureşti 
să-şi dee ultimul examen şi-apoi să vie la ţară, 
stăpân pe avutul lui, lângă Licuţa care-l aşteaptă 
iubitoare, lângă bătrâna lui mamă care se topeă 
de doru-i şi lângă toți acei cari il iubesc. 

Dinu l-a ascutat ca pe un Dumnezeu și 
n'a zis nimic: dar în sufletul lui se pregătea o 
luptă — lupta titanică a geniului iubirei impotriva 
a tot ce i-ar fi stat în cale. 

Curând dela întoarcerea lui Dinu în Bucu- 
reşti, Maria îmi trimese o scrisoare la Ploeşti, 
unde suplineam o catedră de desen, şi mi-se 
plângeă că Dinu stă toată ziua închis în casâ, 
că se fereă de a-și întâlni privirile, că unchiu 
e foarte abătut şi că ea e o fiinţă nenorocită. 

Acestea mi le-a spus în câteva rânduri 
scrise tremurat. Erau întâiele ei cuvinte scrise 
cu durere şi din a căror psihologie se desvăleă 
un suflet sbuciumat — sufletul Mariei; iar peste 
câteva zile primesc alta dela Dinu, pătată de 
lacrămi. Pe-a lui o am aci şi iată ţi-o citesc. Să 
vezi câtă simţire şi ce stil! Se cunoștea că aveă 


suflet de poet: 
In 28 Mai 1907. Bucureşti. 


„Florine iubit, 


In seara ceea ca niciodată m'am simţit 
nebun, nebun de fericire... Un flutur” de 
vânt mi-a adus miros ameţitor de teiu, ma 
imbătat şi 'n beţia sfântă am zărit imaginea 
chipului ei lângă părău, așa cum am văzut-o 
odinioară la Râşnov: năltuţă, cu mijloc sub- 

Scriitorii şi teatrul! Fără să fie un paradox, 
această împărechere de vorba e cam nepotrivită, 


Firi contemplative, scriitorii noştri — în majori- 
tate ardeleni şi moldoveni — n'au ca notă do- 
minantă în operile lor, — mişcarea. Singur dl 


Delavrancea trădă pe autorui dramatic, prin 
stilul său nervos, energic şi prin fantezia sa ne- 
astâmpărată. Dar şi d-lui Delavrancea i-s'a spus 
că în „Apus de soare“ n'a făcut o piesă de teatru 
ci un poem istoric. Ceilalţi scriitori, meşteri în 
descrierea unui peisagiu câmpenesc, a unei căs- 
„ nicii plictisitoare, a unei stări sufleteşti chiar, 
nu strălucesc prin vioiciunea dialogului şi prin 
imaginaţia lor. Și acestea sunt în primul rând 
calităţile cari se cer unui autor dramatic. Afară 
de di Caragiale, ceilalţi fruntaşi ai literaturei 
noastre s'au ţinut departe de teatru, în izolarea 
distinsă a omului care-i foarte mulţămit de arta 
sa, Pentru scriitorii români, teatrul pare o me- 
serie ușoară şi o artă inferioară literaturei pure, 
E ceva din prejudecata burghezilor impotriva 
actorului. In majoritate moldoveni şi ardeleni, 
locuind foarte mulţumiţi în sânul familiei, la 
poala munţilor, îndrăgostiţi de taina bălților şi a 
înserărilor, — scriitorii noștri au stat departe de 
vieaţa reală, — aceia cari incrucişează patimi, 
caractere şi ridică problemele filozofice de care 
e atâta de săracă literatura românească. DI Pom- 
piliu Eliad, în laudabila d-sale grabă de a avea 
o literatură dramatică originală, s'a adresat scrii- 
torilor de seamă ui noştri, a primit făgăduiala 
lor şi acum își freacă palmele, probabil. lar 
scriitorii, foarte încrezători în. puterile lor, s'au 
“pus pe lucru. In curând vom aveă drame şi 
tragedii cum n'am mai avut. Fruntașii poeziei 
și ai nuvelei au cedat în fine şi, coborându-se 
sub demnitatea lor, numai ca să servească arta 
română, — vor face, dragă Doamne, teatru. Că 
pentru asta se cere un anumit temperament şi 
o educaţie specială, — simpaticii măeştri nu se 
gândesc. 

Ei s'au născut la umbra codrilor şi şi-au 
petrecut tinereţa visând pe iarba livezilor cu 
mâinile încrucişate sub cap, cu ochii la cer, 
Piese de teatru n'au prea cetit, fiindcă nu e 
nimic mai plictisitor decât să cetești piese de 
teatru. La teatru nu s'au dus decât așa, când 
veneă câte o trupă în târgul apropiat, — şi atunci, 
bunul lor simţ s'a indignat de jocul cabotinilor, 
incet-încet li s'a strecurat în suflet o aversiune 
ciudată impotriva a tot ce are a face cu scena. 

In nuveiele lor au evitat întorsăturile ne- 
aşteptate, ca să nu fie prea „teatral“. Aţi re- 
marcat că din toată literatura noastră nuvelistică 
nu sunt multe bucăţile pe cari să le puteţi po- 
vesti altuia, bucăţile cari să aibă o acţiune pa- 
sionantă? Aceasta decurge tot din teama de a 
nu f „prea teatral“, 

In schimb, simpaticii măeștri şi-au indesat 
operele cu adjective şi descripţii. Literatura noa- 
stră e foarte săracă de verbe. Și în teatru, ad. 
jectivul n'are ce căută, căci acolo domneşte 
verbul. „Analizele psihologice“, descripţiile şi 
alte vechi mobile ale paşnicei noastre literaturi, 
nu-și au locul decât în podul unui teatru. Ne 
scoatem pălăria în faţa dlor Brătescu-Voihești, 
Sadoveanu, Sandu-Aldea, Gârleanu, Agârbiceanu 
și alţi fruntaşi ai prozei române de azi, dar nu 
sperăm să ne dea opere dramatice remarcabile. 
Teatrul nu cere contemplaţiune, şi nu e nici o 
înşirare de amănunte subtile, de fraze rotunzite, 
de observaţii şi înflorituri artistice, cari trec 
neobservate de spectatorul care vrea emoţii 
puternice, deslănțuiri violente şi surprize. Mau- 
rice Donnay, autor dramatic de mâna întâia, a 
scris anul trecut o piesă de o mare valoare li- 
terară, La Patronne, piesă care tocmai de aceia 
a căzut. Problema eră interesantă, caracterele 
foarte bine reliefate, limba admirabilă, — dar 
nu eră mișcare, nu eră invenţiune. Henri Bern- 
stein nu e un literat, dar e un mare autor dra- 
matic. El și-a făcut o educaţie artistică numai 
în direcţia aceasta, ca şi Sardou, ca şi Capus, 
ca şi ceilalţi fruntași ai teatrului modern. A 
amestecă teatrul cu literatura, — inseamnă a fi 
sau actor în versurile tale, sau poet în drame. 
Și în amândouă cazurile, nu vei fi făcut operă 
durabilă. 

Inainte de a se jucă „Apus de soare“ al 
lui Delavrancea, di Vlahuţă — singurul mare 
scriitor al nostru, care alături de di Ion Gorun, 
wau scris teatru și care nu ne-ar surprinde 
scriind o dramă bună — îmi lăudă noua lucrare 
a dlui Delavrancea. Mi-am permis să întreb dacă 
„Apus de soare“ are calităţi scenice. Di Vlahuţă 
a ridicat umeri cu gestul său familiar şi mi-a 
răspuns că d-sa nu se pricepe in chestii de teatru. 

In „Apus de soare* dl Delavrancea are 
câteva scăpări din vedere, de cari un contact 
mai des cu teatrul l-ar fi scutit. Actul III şi IV 
nu sunt sfârşite cum trebuiă. Publicul cere „lo- 
vitura de teatru“. Când, în actul III, Stefan-cel- 





mare încununează pe fiul său Bogdan ca domn 
al Moldovei şi îngenunchiază în faţa lui, cortina 
trebue să cadâ brusc. Momentul e măreț şi nu 
trebue turburat de acea rostogolire a lui Ștefan, 
făcută de dragul frazei de la urmă „Nu, n'a apus 
incă soarele nostru!“ In actul al patrulea, mo- 
mentul culminant e intrarea lui Ştefan după ce-a 
ucis pe Ulea. Agonia domnului e penibilă și im- 
pacientează publicul, diluând efectul dramatic 
al intrării. 

Şi dacă dl Delavrancea, pe care critica 
literară îl îndemnase să scrie teatru, di Dela- 
vrancea care e cel mai mare orator al nostru 
— frate bun deci cu oamenii de teatru — n'a 
răușit să facă o complectă lucrare dramatică, 
— cum să nu surâzi când vezi ce curte li-se 
face din partea iubitorilor de teatru scriitorilor 
celorlalţi? Cum să nu surâzi, amintindu-ţi fai- 
mosul discurs al dlui Iorga, care încredinţă ca- 
mera că dhnii... Iosif şi Sadoveanu ar putea face 
drame straşnice dacă ar fi „incurajati“? DI Iorga, 
care nu se duce niciodată la teatru, se lăudă 
odată că ar puteă face o piesă pe zi. D-sa crede, 
acelaş lucru şi despre ceilalţi redactori de altă- 
dată ai „Sămănătorului“. Acelaş lucru îl crede 
probabil, şi dl Pompiliu Eliad. Fericită credinţă]... 
Cu timpul insă, optimiștii de azi o să cadă pe 
gânduri. Cei cari socotesc teatrul ca un mijloc să 
mai câtige ceva parale şi ceva glorie la rampă, 
— or să se reîntoarcă la moșnegii din nuvelele 
lor şi la funcţionarii sentimentali, în mijlocul 
cărora se simt atât de bine. Vor veni şi cei cari știu 
să facă drame, ceva mai târziu. Şi aceia nu vor 
fi temperamentele liniștite, cari şi-au petrecut ti- 
nereţea în reverii leneșe, pe malul gârlelor poe- 
tice din Moldova. Vor fi copiii oraşelor, — cei 
cari la zece ani se ţineau pe stradă după vr'un 
actor celebru, cei cari pândeau şi se înghesuiau 
la ușa galeriei ca să răsbească mai curând, cei 
cari s'au strecurat prin porţi tainice pe scenă, s'au 
ascuns printre culise şi, cu inima svâcnind de 
teamă, au văzut pe actori învârtindu-se în focul 
unei repetiţii, cei cari din teatru şi-au făcut un 
ideal suprem. 

Căci nu o artă inferioară e meşteșugul 
dramei, ci arta care le impreună pe toate. Aşa 
a spus d'Annunzio. lar Nietzsche ar fi zis: 

„Poetul şade pe pământ şi priveşte în 
sus, spre stele. Iar autorul dramatic s'a înălțat 
la stele, — și de acolo priveşte pământul!“... 


Paris, 18 lume 1909. Victor Eftimiu. 


a 





tire, strâns cu-o cingătoare de mătasă, cu 
sânul plin pe care stă plecat aşa de frumos 
capul ei încununat cu albăstrele. 

Și apa, şireata apă, îi furase chipul şi 
mă 'nciudasem, că 'n tremurarea ei părea 
că-o mângăe pe păr, frumosul ei păr, pe 
ochi, ochii ei căprii, pali ca frunzele de 
toamnă, pe mijlocul ei, pe picioarele ei 
goale pe cari le sărută colțul apei furiş. 


Și, Doamne, e atât de frumoasă, de | 


bună și cuminte. De ce, de ce Van Dyck nu 
te-ai născut mai târziu, acum în vremea 
noastră. Cu ce dragoste ar fi cercetat-o pri- 
virea ta de adevărat artist și penelul tău cu 
ce gingăşie i-ar fi prins icoana prin neîntre- 
cutul tău culor dătător de vieațà. 

Iat-o, iat-o cum se pleacă mlădie ca o 
salcie pe apa guralivă. A! minune, minune 
Dumnezeule, o să mă "'nebuneşti cu-atât 
noroc, O floare, ca şi ea o floare, s'a des- 
prins din bogăţia părului ei şi a picat în 
apă. A vrut s'o ridice dar undele au dus-o 
la vale râzând. Am alergat, nebun am alergat 
şi i-am pândit calea la punte. Am prins-o 
şi-am sărutat-o. E din părul ei, din părul ei 
care mângâiă când o sărutam furiş. 

Un cânt duios, fermecător de duios mă 
deşteaptă. E ea, dar unde-i? Nu, totul a 
fost vis — vis amăgitor. lată pe măsuţa de 
lângă pat imi stă deschis „Geniu Pustiu“. 

Ol... vis, de ce n'ai fost fără sfârşit? 

Dar ce văd, iar visez ori e adevărat? 
De unde atâtea albăstrele pe fereastră, pe 
podele !?... De bunăseamă le-a aruncat cineva, 
dar cine? şi de ce tocmai acum? 





Am stat înaintea lor smerit, ca adevă- 
ratul creştin în faţa icoanei. Am vrut să le 
ridic, dar mintea mea rămase încurcată în 
gânduri, nebun de dorul dragostei, pe când 
un râs, râs îngeresc, limpede ca sunetul 
unui clopoțel de argint, răsună undeva, 
aproape. Şi ca un ipnotizat, nedându-mi 
seama în fiorii dragostei, sării prin fereastra 
deschisă, împrăștiindu-mi vederea cercetător 
prin tufele de liliac, să dovedesc glasul cela 
de pasăre măiastră. 

„Cucu“ — făcu așa de drăgălaş şi- 
reata să prind eu de veste, şi se agăţă ușurei 
de gâtul meu, iar eu nebun îi apucai mij- 
locul şi i sărutai mâna aproape de cot, cum 
imi venise mai bine. 

Maria își trecă mâna prin părul meu 
şi mă sărută pe frunte, pe ochi şi pe gura, 
aşa, cum numai fetele ştiu să sărute. 

Şi ne aşezarăm apoi frumos pe-o bancă, 
sub teiul înflorit, să ne urzim în farmecul 
dragostei firul vrăjit al iubirei dintâi. 


Dar pe când stam îmbrăţişaţi ca doi 
feţi-frumoşi din poveste, în privirea lunei 
care ne 'mpletea cununi de raze, şi ne să- 
rutam și ne juram iubire până la cea din 
urmă scânteie de vieaţă, atunci, după ham- 
barele pustii din fundul curței, cobi așa de 
trist un glas de cucuvae, încât luna sa 
ascuns în nori, iar Maria, dulcea mea Marie, 
a tremurat de groază şi a plâns şi-am plâns 
şi eu, în neştire, ca de nenorocirea altora. 


Să fie oare o presimţire rea? 


O! Doamne, întâmple-se orice, iubirea 
mea va sparge şi ziduri de fier.“ 





Aci se sfârşi scrisoarea pe care Florian o 
strânse cu îngrijire ca pe un lucru rar şi nepre- 
tuit, urmând trista povestire: 

— „Dinu şi-a dat examenul şi a plecat la 
Lehlin, lângă Licuţa, fata părintelui, care îl 
aşteptă iubitoare, lângă maica lui dragă, care se 
topeă de doru-i. 

Maria a venit uci în Constanţa cu mătuşa 


mea. Cum o ducea Dinu la ţară, nu ştiu; Maria, 


însă, sufereă grozav. 
lar într'o noapte Maria, nu știu cum, avù 


ʻo neliniște, care o ţină deşteaptă cu mintea pier- 


dută în visuri de rea presimţire. Și, infăşurându-se 
într'un şal, deschise fereastra pentru a privi im- 
presionistul tablou al mării agitate. Valurile se 
frământau cumplit în noapte, iar vuetul lor păreă 
o simfonie ciudată adusă din necunoscut. 

Și toate acestea își închipuiă că le vede 


„numai ea şi farul dela Tuzla, care deschidea 


din când în când un ochiu de uriaş, spion pe 
întinsul sbuciumat al mării. 

Târziu, când răcoarea umedă a mării o 
pătrunsese, a vrut să se culce, dar un cântec 
de adio, trist, nespus de trist, ce se desluşi sub 
fereastră, o ţini nemișcată cu mintea aţintită. 

În durerea acelui cânt a recunoscut sufletul 
lui Dinu şi a ieşit ca o nebună afară, dar n'a 
găsit pe nimeni. 

„A fost adevărat? A fost un vis sau o pă- 
rere?“ Aceste întrebări au muncit mintea săr- 

ECONOMIE. 


0 societate română de asigurare. 


Lipsa unui institut de asigurare al nostru și 
pentru trebuințele noastre se simte tot mai ar- 
dent. E şi firesc, că ajunşi independenţi de sub tu- 
tela băncilor de credit străine, să tindem a ne eman- 
cipă şi pe alt teren financiar-economie, cum este 
instituţia apartă a asigurărilor. In această direcţie 
însă, credem că nu e suficient, dacă vom lansă sim- 

` plamente un apel de subseripţie, copiind vre-un model 
de bancă străină de asigurare din patrie sau din 
afară. Dimpotrivă chestia întemeierii societăţii ro- 
mâne de asigurare va trebui bine studiată, şi an- 
chetată mai întâi prin factori pricepuţi, înainte de 
a i-se puteă da o soluţie potrivită. De aceea credem, 
că şi consfătuirea dela 12 crt. acelor 9 fruntaşi din 
Timişoara, deşi condusă de cele mai bune in- 
tenţii n'a putut produce altceva decât o surprisă 
în loc să ne deă ceva concret şi real. 

Un lucru bun însă s'a făcut prin convocatorul 
dela Timişoara. Anume s'a pus iarăş pe planul 
prim discuţia publică asupra băncii de asigurare ro- 
mâneşti, care de aproape un an încetase. Să nu se 
creadă însă că în cercurile, care singure vor fi che- 
mate se resolve afacerea aceasta nu s'ar fi lucrat nimic 
de atunci încoaci. Organul „Solidarităţii“ din Sibiiu 
ne-a vestit în mai multe rânduri, că chestia e în 
studiare prin oameni competenţi în materie, şi lu- 
crarea se continuă. lar acum din nou „Revista Eco- 
nomică“ ne asigură, că „resolvarea chestiunei ră- 
mâne şi mai departe în grija direcţiunei „Solida- 
rităţii*. — Prin urmare impacienţa unor sau altor 
cercuri, mai mult sau mai puţin interesate în cauză, 
ar fi neoportună până ce „Solidaritatea“ nu şi-a 
spus cuvântul din urmă. Factor mai competent ca 
uniunea băncilor noastre de credit atât cât pri- 
veşte partea morală cât şi materială, nu vom putea 
găsi. Căci se nu se uite că punerea în lucrare a 
unui aparat dificil, cum îl reclamă fondarea unei 
societăţi de asigurare atârnă în prima linie de un 
bun capital intelectual şi de mari fonduri de ga- 
ranție, ca opera să reuşească, 

Se tractează de o întreprindere mare cu un 
cerc de operaţiune vast, şi consideraţii regio- 
nale sau chiar locale nu încap în cadrul execu- 
tării planului proiectat. Pentru acuirarea capitatului 
necesar de acţii, care dacă e vorba să reuşim, trebue 
să fie necondiţionat de 11/—21/, milioane, banii 
particularilor nu vor puteă fi atât de uşor anga- 











manei fete o noapte întreagă de chinuri indo- 


elnice. 
* 


A doua zi un pescar împrăștie în oraș o 
veste tristă: Un tânăr necunoscut care plângea 
tremurând de frig pe malul mărei, i-a dat o scri- 
soare fără adresă şi fără să mai zică un cuvânt 
măcar, se aruncă în valurile care-l înghiţiră lacome, 
mugind îngrozitoare. 

lar cuprinsul serisoarei pe care a cumpă- 
rat-o foarte scump nenorocita mea vară, sună: 

„Mor iubindu-te Mario." 

Barca ajunse la far unde debarcarăm. 
Acolo găsirăm o frumusețe de fată îmbrăcată “n 
negru, care aruncă buchete de albăstrele 'n 
mare. Ne apropiarăm de ea fără să fim văzuţi. 
Pe faţa ei senină nu se cunoşteă nici o umbră 
de durere... dar cine poate cunoaşte durerea unei 
nebune? 

Şi-atunci o auzirăm pronunţând: „Şi Maria 
a murit, Dinule, a murit odată cu tine. Acum 
sunt Alida, nenorocita Alida — acum sunt Dor- 
Alida...* | 

Soarele se "'necase 'n mare, cuprinsul se 
umplu de tristeţă, iar valurile boceau, boceau... 


1909. P. G. Cătunaru. 





jaţi, dacă cu o bună parte, sau cu cel puțin ju- 
mătate din fondul de intemeiere nu vom fi garan- 
taţi prin o forță capitalistă absolut solventă şi si- 
gură. lar forța noastră capitalistă azi rezidă în 
capitalele băncilor noastre de credit, şi a institu- 
țiilor noastre de cultură. In alte ţări la toate în- 
treprinderile în stil mare de regulă statul subscrie 
partea cea mai mare din capitalul de fondare; aşa 
s'a făcut de pildă la „Banca Naţională a României“ 
şi la „Cassa Rurală“. La noi în ţară, precum ştim 
prea bine, lucrul stă altfel pentru noi Românii. Sin- 
gurul nostru sprijin e deviza noastră „prin noi fn- 
şine“, De aceea, credem, că aderând cu totii la 
inițiativa luată prin direcţiunea „Solidarităţii“, să 
nu ne impacientăm, ci să aşteptăm avizul ce ea ni-l va da 
la timpul său, rămânând ca la executarea planului 
capitalul privat să coopereze în măsură cât mai 
mare. Ce priveşte şansele de reuşită, credem că 
putem face un prognostic favorabil, fiind date indiciile 
cele mai bune pentru viitorul societăţei. Prosperarea 
băncilor noastre de credit în cei din urmă 30 de 
ani ne dovedeşte, că la poporul nostru există spi- 
ritul de cruţare şi de prevedere. Și pe ce altceva 
se bazează asigurările decât pe o cruţare sistema- 
tică şi pe principiul de prevedere? 

Dacă băucile noastre de credit au învățat po- 
porul nostru să cruţe peste tot, banca de asigurare 
îi va învăţă la ordine şi punctualitatea în chiver- 
niseală, desvoltându-i simţul de prevedere pentru 
loviturile năprasnice ale sorții, Credem deci, că po- 
porul nostru este deplin matur ca să îmbrăţişeze 
cu pricepere noul fel de economii. 

Dacă poate încă nu a pătruns poporul perfect 
noima asigurărilor, societăţile străine s'au îngrijit 
şi se bat se pătrundă cu prisosință la punga ţăra- 
nului român cu mult succes. O statistică făcută cu 
scopul de a eruă până la ce grada ajuns poporul 
nostru a beneficia de instituţia asigurării deja până 
acum mpar fi tocmai anevoioasă şi foarte instruetivă. 
Un circular confidenţial adresat numai reprezentanţilor 
români de pe la diferitele societăţi de asigurare 
streine, ne-ar puteă lămuri în cifre câţi bani româ- 
neşti se varsă la ghişeurile băncilor de asigurare 


an de an. 
A doua întrebare ar fi: avem forţa numerică 


pe care să ne putem bază, cunoscut fiind, că asi- 
gurarea numai atunci prosperează, dacă operează 
în cadru vast pe baza principiului cifrelor mari. 
La aceasta întrebare încă credem să putem răs- 
punde afirmativ. Făcând o comparaţie cu România, 
unde la 7 milioane locuitori operează 6 societăţi 
de asigurare, dintre care 3 au ajuns deja la re- 
zerve de peste 20 milioane, e de admis că cele 3 
milioane ale noastre vor reuşi să susţie o singură 
bancă de asigurare românească. Este adevărat, că 
asigurările de foc în România se repartizează în 
bună parte asupra marilor proprietari, cari sunt buni 
plătnici şi achită premii mari pentru asigurările recol- 
telor bogate şi a proprietăţilor lor rurale şi urbane. 

Noi la proprietari mari nu putem contă, afar 
de bunurile instituţiunilor noastre de cultură. Oraşe 
încă nu avem, şi deci în categoria riscurilor de 
clasa întâi, cari aduc prime mici, însă la cari şi 
pagubele sunt sporadice, nu vom puteă acuiră afaceri 
prea numeroase. 

In schimb țărănimea noastră e superioară celei 
din România, şi afacerile mari vor fi suplinite prin 
transacţiuni mai mici însă mai numeroase. Prin aceasta 
distribuţia riscurilor e mai favorabilă. Căci o pa- 
gubă la o asigurare mare poate consumă o sumă, 
care la asigurări mici ujunge la licuidare numai în 
cazuri de focuri catastrofale, unde incendiul mistue 
un sat întreg. 

Asigurările noastre vor fi și întratât mai avan- 
tagioase, că nu vor reclamă atâtea reasigurări ca asi- 
gurările mari de foc, cari se fac în pauşal, și cari con- 
sumă o bună parte din câştig, chiar înaintede daună. 

Calitatea riscurilor nu va fi pretutindenea cea 
mai bună la economii noştri rurali, clădirile solide 
ţărăneşti făcând cel mult 50%. 

Dar să nu se uite, că societatea de asigurare 
va da impulsul la clădirea de edificii mai solide ca 








până aci. In schimbul premiilor mai urcate pentru 
clădirile slabe de azi, societatea putând despăgubi 
pe daunaţi cu bani gata îi pune în situaţie ași 
face clădiri solide în locul celor slabe. Și cum so: 
cietatea este creată pentru viitor, tot viitorul ne 
va arătă efectele bune, ce ea va aveă asupra îm- 
bunătăţirii stărei materiale a poporului întreg. 

a Avem însă în schimb bisericile, şcolile şi 
instituţiunile noastre de cultură cari ne dau ris- 
curi de prima clasă, In sfârşit, că nu e lipsă la noi 
de material de asigurat, ni-o dovedeşte mai bine 
lupta de concurență ce se dă azi între diferitele 
societăţi de asigurare străine — pe spatele noastre! 

Apoi ramul cel mai sănătos şi mai sigur de asi- 
gurare, asigurarea vieţii mai bun materia: nu 
poate găsi ca la noi Românii. Concurența interna- 
ţională deja caută iîmprospetarea stocului de asigu- 
rări pe vieaţă prin acuisiţii între Români. Căci e 
cunoscut, că mortalitatea la noi este din cele mai 
favorabile. 

Abstractie făcând de copii, cari la noi mor nea- 
semnat mai mulţi ca la alte neamuri, încolo atât fără- 
nimea cât şi clasa cultă dela oraşe se distinge prin o 
sănătate exemplară, care dă de ruşine cele mai 
celebre tabele de morialitate, alcătuite pe obser- 
vaţii făcute la clasele degenerate din ţările occi- 
dentale. 

Iar principalii factori, cari la o societate de 
asigurare determină căştigul sunt: 1. submortali- 
tatea, 2. plasarea capitalelor cu dobândă mai bună 
ca cea luată de bază la calcularea primelor, şi 3. 
economia făcută la spesele de administraţie. 

La primul factor putem contă cu siguranță 
în împrejurări normale.  Abstracţie făcând de 
cazuri de epidemii, mortalitatea nu va ajunge li- 
mita extremă niciodată. La al doilea factor, la pla- 
sarea cu avantaj de dobândă încă suntem fa situaţie 
mai favorabilă ca societăţile streine. 

Căci se ştie, că primele moderne se calculează 
pe baza unui etalon de 3—3:/4%. La noi dobânda 
la depuneri însă se menţine încă la 41/%, şi chiar 
507, Avem apoi scrisurile fonciare ale „Albinei“ 
cu 41/,%,, cari sunt garanţiile cele mai potrivite în 
conformitate cu $ 456 al legii com. ung. In înțe- 
lesul aceluiaș articol de lege putem plasă rezer- 
vele în împrumutări pe poliţele proprii de asigu- 
rare, la cari în privinţa dobânzii încă suntem în 
avantaj, luând de bază chiar numai o dobândă de 
5—6%. 

Al treilea factor, economia administraţiei de- 
pinde bine înţeles de talentul de chiverniseală al 
administratorilor. Să sperăm că vom găsi la condu- 
cere bărbați vrednici, cum am avut şi avem şi azi 
conducători ireproşabili la băncile noastre şi la in- 
stituţiile noastre de cultură, 

Restă se mai atingem chestia funcționarilor. 
Se aud adeseori vftări, că „nu avem oameni!* Va 
fi adevărat, că nu avem oameni, deoarece nu avem 
nici bănci de asigurare ale noastre. 

Cum însă nici despre băncile de credit nu se 
poate spune că ar fi avut oameni la început, şi 
totuş i-a găsit, nu e de presupus că pentru noua, 
instituție se nu să poată formă şi oameni noi. Nu 
se specializează nimenea pentru o carieră, pentru 
care îi lipseşte terenul de activitate. Indată ce însă 
acest teren sa deschis, este natural că se vor găsi 
şi între noi puteri de muncă cari să se dedice cu 
drag serviciului pentru banca de asigurare română. 
Şcoala noastră comercială va trebui se pue pond 
mai mare pe studiul asigurărilor ca până aci. Vor 
trebui chiar şi mici jertfe materiale, acordându-se 
burse pentru stildii teoretice şi practice de branșe. Lu- 
cruri, cari toate le-au făcut şi alte institute, până 
ce şi-au format bărbaţi-conducători. Având odată 
pe aceştia, lucrarea va merge înainte şi la noi. 
Depinde de norocoasa alegere a conducătorilor ce 
vom şti face. Până acum în fruntea băncilor noastre 
şi a instituţiilor de cultură fiind conduşi de un op- 
timism sănătos am ales oameni, în cari nu ne-am 
înşelat. In cazul de faţă pesimismul ni-ar fi cel mai 
rău sfătuitor, dacă e vorba să mergem înainte! 

e 
„Un simplu poet“... 
` De Ilie Marin. 
Mi-a rămas în inimă un crâmpei de conver- 
saţie, pe care am purtat'o odată cu o persoană mai 
în vârstă şi îmi răsună şi acum în suflet. Dupăce 
am împărţit Europa după bunul nostru plac, fă- 
când „politică înaltă“, dupăce am descusut fir de 
fir nenorocita noastră stare politică şi am căutat 
să prevestim de unde se vor ivi razele unui soare 
mai cald pentru noi, am început — lucru foarte 
firesc — să comentăm și starea noastră culturală. 

Căutam „oameni“ în amintirile noastre, după 
cum căută, Diogene un „om“. Fiecare găseă câte o 
notă caracteristică, vrednică de remarcat, la unul, 
la altul, şi ne bucuram, când erau observaţiile noastre 
aceleaşi, căci ne ziceam: N'am greşit. Dacă a mai 
făcut constatarea aceasta cineva, trebue să fie ceva 
adevăr într'ânsa. 'Toate bune. In decursul conversa- 
tiei noastre însă, dupăce trecuserăm la alte întrebări, 
am auzit o vorbă, care ma durut. Am desprins-o 
din mijlocul tovărăşiilor ei şi o scriu aici. O scriu, 
fiindcă e asemenea unei buruieni nefolositoare, stri- 
căcioase chiar, care e păcat să stea în mijlocul 
îrumseței de grădină, în care ai găsit-o, căci te 
doare inima să o ştii acolo. 

Persoana, de care vă asigur că este vrednică 
de stima şi dragostea noastră, îmi zise în treacăt, 

fiind vorba de un scriitor de ai noştri: 
| — „Ce vrei? Nu face altă ispravă, decât serie 
la poezii!...* 

Scrie la poezii! 

Mam uitat la venerabilul meu interlocutor şi 
iam prins o umbră de dispreţ în colţul buzei. A 
dispărut pe dată disprețul, dar eu l-am prins, l-am 
închis în sufletul meu şi vi-l arăt acum la lumina 
zilei. 

Iată, cum îmi explic, cum comentez acest fel 
de gândire. Fiecare are o meserie, nu-i aşa? Unul 
e profesor, altul advocat, altul medic, unul pantofar, 
altul fierar, altal dulgher, şi aşa la înfinit: fiecare 
se ocupă deci cu o meserie, după care trăieşte, 
după care își hrăneşte familia, dacă o are şi dacă, 
l-a osândit soarta să n'aibă milioanele lui Croesus. 
Ei bine, zice zâmbetul diu colţul gurii, ce vrea 
omul ăsta? De ce nu se gândeşte la pânea zilnică? 
Vrea să trăiască din aier? Și — mai cu seamă — 
ce sunt fantazările astea? La ce bun? Serie poezii! 
Of, doamne, doamne! Dar nu se află o meserie mult 
mai rentabilă şi mai cuminte pe lumea asta? Sau 
să se apuce de negustorie! In sfârşit, să se des- 
bare de vecinicele lui halucinaţii, cari nu-i aduc nici 
un profit rea). Lumea de azi e mult mai prozaică, 
iubitul meu cetitor în stele! Pricepe odată: oa- 
menii de starea mea şi cu trecutul meu ştiu să 
aprecieze mai bine — fă odată tabula rasa cu toate 
văicărelile dtale... 





Să nu credeți că părerile astea sunt numai 
ale domnului în vârstă, de care vorbesc. Să nu vă 
înșelați în combinaţiile dvoastre: Sunt sigur, că se 
găsesc la noi mulţi, foarte mulţi, cari au aceleaşi 
păreri. 

Voiu căută să aduc câteva contra argumente, 
Vor folosi? O să spargă ghiaţa? Nu cred. Oamenii 
cetesc cu mare plăcere astfel de dispute, le aplaudă 
frenetic şi — drept răspuns — urmează să ră- 
mână pe lângă părerile de mai nainte. E como- 
ditatea gândirii în joc şi, mai cu seamă, molipsi- 
toarea gândire a celorlalți — din jurul nostru, cari 
stau în drumu judecăților drepte şi bune, vrednice 
de înfăptuire. 

Și totuş — ar fi nonsens să disperăm și să 
ne dăm bătuţi cu astfel de argumente. 

Iată ce am răspuns zâmbetului din colţul gurii: 
„Tu, iubite zâmbet, iartă-mă, dar nu știi ce va să 
zică pentru un neam aceşti „puşcă'n lună“, după 
cum văd că-i clasifici pe poeţi? Tu, iubite zâmbet, 
nu știi, wai auzit nici când cât de mare putere are 
asupra vieţii sufletești a unui neam întreg o mână 
de oameni de aceştia. Tu nu ştii că soartea unui 
scriitor de seamă e de multeori strâns legată de 

soartea unui neam? De ce iai în nume de rău unui 
om, care vrea să serie, şi prin scrisul lui să-și ri- 
dice neamul, mulţumindu-şi totodată şi sufletul său 
însetat după frumseţe şi adevăr, de ce-ţi baţi joc 
de hotărîrea lui de a nu ocupă nici o funcţie bă- 
noasă, nici un post, care ar fi în stare să-i îm- 
preuneze misiunea, pentru care se simte chemat? 
Vezi, cruzimea ta doare, dacă tu, care te-ai născut 
pe buza unui om înțelept, care eşti expresia unui 
creier, la care ţiu, dacă éu poţi să fi atât de crud, 
cum vor fi zâmbetele altor oameni, cari au mai 
puține cunoştinţe şi inimi mult mai mici?! 

„Nu face altă procopseală, decât serie la poezii“ ! 
Da! A croi o haină, a construi o masă, a face 
neşte cis:nulițe — e greu. 

A scrie însă neşte poezii? Nimic mai uşor 
decât asta! Te aşezi la masă, şi gândurile îţi curg 
cv găleata, poezia e scrisă cât ai bate 'n palme şi 
publicul te aplaudă nebunește. 

Iubite zâmbet! ai urmărit vreodată vieaţa unui 
„poet“ de aceştia, de care-ţi baţi joc? Ai urmărit 
frământările sufletului unui om, care-și dă ce are 
el mai sfânt şi mai bun paginelur, cari sunt che- 
mate să alerge din mână'n mână? E atât de uşor 
să-ţi potoleşti, dacă eşti un om, care simțești darul 
acesta în tine, să-ţi potoleşti bătăile inimei, cari 
nu te îndeamnă decât să serii? 

Zâmbetul a dispărut pentru un moment şi s'a 
prefăcut în vorbe. Imi spuneà : | 

— „Dar n'ai văzut şi poeţi cu funcțiuni?“ 

Bine, funcțiuni, am răspuns eu zâmbetaului, 
care-şi pierduse din spiritul nefistofelic de mai fna- 
inte. Să zicem că au şi poeţii funcțiuni. Ai văzut 
însă cum își îndeplinesc poeții funcţiile lor, la alte 
neamuri? Ai cetit cum li-se uită printre degete 
superiorii şi sunt fericiţi dacă văd că au produs pe 
terenul literar lucruri, cari rămân și vin în lucră- 
rile lor de birou, la bancă sau pe catedra şeoalei 
sau mai ştiu eu unde? Ei bine, dece ceri tu să-și 
omoare scriitorul nostru ce are el mai bun, numai 
şi numai ca să poată întră în şirul oamenilor de 
duzină? De ce pretinzi cu înverşunare, cu un aier 
de superioritate, care e de neînțeles, să dispară 
pentru totdeauna în noianul de foliante, de cifre, 
de paragrafi şi de caiete de şcoală, cari trebuese 
corectate constienţios 2 Şi vezi cuvântul acesta ultim, 
însemnează mult. In fiecare post al tău trebue să 
fi conştienţios, dacă vrei să fi împăcat cu conştiinţa 
ta. Dacă se găseşte un „puşcăn lună“, precum ai 
binevoit dta să-l numeşti, care-'şi zice: „Nu! Ca 
profesor nu vreau să'mi iau pe sufletul meu 40—50 
până în 60 de elevi, cari subt alt profesor ar face 
progrese mult mai mari decât sub mine. Cine ştie 
dacă nu se găsesc talente mari, ascunse'n spuză, 
între elevii aceştia, pe cari i-aş scăpătă şi cari ar 
fi pierduţi din cauza negligenţii mele, căci văd 
că'mi frământ capul cu alte probleme decât cele 
pedagogice“. Sau dacă altul, care nu vrea să se 
facă medie, căci mărturiseşte: „Problemele astea 
nu sunt de mine. In timp ce percutez pe bolnav, 
mă gândesc la ultimele rânduri ale lucrării mele 
literare.“ Sau dacă altul, care recunoaşte că n'are 
nici o plăcere să se'ngroape în socoteli chilome- 
trice, în cineştie ce bancă românească? 

Zâmbetul apare mai pronunţat. Vrea să zică 
din nou: Nu ţi-am spus? Sunt neînțeleşi! 

A! Iubitul meu zâmbet! Mă grăbesc eu să 
adaug. Dar numai din astfel de elemente se com- 
pune complexul unei națiuni? N'ai auzit niciând de 
o împărţeală a lucrărilor fizice şi intelectuale. Cu 
acelaş drept ar puteă să protesteze măiestrul cismar 
împotriva tuturora, cari lucrează cu capul, cerând 
ca toată lumea să croiască cât e ziulica de lungă 
la cisme — o meserie foarte cinstită şi utilă, dar 
neacomodată pe lumea întreagă. 


| Și, stai, stai, să-ţi aduc alt argument, care e 
unul din cele mai capitale! Ai cetit vre-odată istoria 
neamurilor? Ai văzut puterea magică a poeziilor 
ăstora, pe cari le tractezi cu atâta dispreţ suveran ? 
N'ai auzit nicicând „Marseileza“ sau „Deşteaptă-te 
Române“ ? Ce-a rămas pe urma autorilor Marsei- 











lezei şi a lui Deşteaptă-te Române? Postul ocupat 
de ei într'un colţişor de birou sau expresia asta 
vădită a unui neam întreg? Cifrele serise mai mult 
sau mai puţin caligrafic, sau accentele astea, cari 
sgudue pe oricare om, cu iubire de neam. 

A! pricep. Vrei să zici că sunt poeţi şi poeţi. 
Fireşte. Dar aici vorbesc de aceia, cari au de fapt 
talentul, focul sfânt în ei. Vorbesc de aceia, cari 
au darul să aprindă inimile cetitorilor, să le des- 
chidă tărâmuri minunate, să-i entuziasmeze pentru 
ce e bun şi frumos — cimentându-le/astfel iubirea 
de neam, mult mai mult, decât o pot face o sută 
de funcţionăraşi sau negustoraşi, cari pot să fie oa- 
meni cinstiţi, (nu constată nimeni lucrul acesta) dar 
muncesc numai ca să poată trăi, ca să poată mâncă 
bine şi să aibă putinţa să se îmbrace cinstit, ceeace 
— Doamne fereşte — nu e de disprețuit. 

Inchipueşte-ţi, iubite zimbet, în timpurile noa- 
stre grele, pe cari le trăim, închipueşte-ţi un seri- 
itor de aceştia, disprețuit de tine, care şi zice: 
„Vreau să ţin neatins focul dragostei de neam, fă- 
când literatură curată, cinstită românenscă. Inchi- 
pueşteţi-l că vrea să serie astfel ca să-l înţeleagă 
sutele, miile, milioanele de Români din Ardeal. 
Pentru alţi scriitori poate fi dorinţa aceasta ridi- 
colă. Alţii pot să se mângăe în mantaua lor şi să 
strige: 

„Odi profanum vulgus et arceo“... el vrea 
să-şi ridice fraţii. Vrea să le arate istoria nea- 
mului, suferințele lui, vrea să fie un Sienkiewitz, 
care desgroapă trecutul glorios şi-l arată semenilor 
săi în decadență, vrea să fie un Jókai, care sileşte 
familiile să cetească istoria neamului în timpuri 
grele, când neamul pare dripit şi călcat îa picioare. 
Şi-şi zice acest „simplu poet“: „Vreau, fiindcă ce 
vreau eu e curat, e cinstit, e sfânt“. 

Şi dacă apare un sol al acestei afirmări de 
vieaţă naţională, îl omori nemilos cu tăişul dispre- 
tului tău? Dacă aşteaptă dela tine sprijinul la care 
are dreptul, treci pe lângă el, invocând argumente 
nepotrivite pentru firea, lui deosebită de a celorlalţi 
oameni de duzină? Dar nu pricepi, că ceeace în- 
deplineşti este o crimă — da, o crimă faţă de pro- 
pria ta vieaţă? 

Zâmbetul a dispărut pentru o clipă. Inzadar 
îl căutaţi. Dar credeţi căa pierit? Va ieşi din nou 
la iveală. Iarăş și iarăş. Va uită argumentele, se 
va lăsă din nou condus de pornirea lăuntrică în- 
născută — care te dă cu capul de mal. 


“igrarienii unguri contra convenției 
comerciale cu România, 


Zilele trecute s'a întrunit în Budapesta adunarea, 
anuală generală a agrarienilor. Raportorul Rubinek 
a cetit o dare de seamă detaliată despre situaţiune. 
El s'a ocupat și de tratatele de comerţ ale Ro- 
mâniei şi Sârbiei cu Austro-Ungaria, recomandând 
adunării generale să voteze o rezoluţiune, în care 
să-şi exprime regetele că s'a încheiat cu România un 
tratat sub presiunea politicei externe păgubitor in- 
tereselor agrare ale Ungariei. Apoi să se pună în 
rezoluţiunea de votat şi aceea că tratatele de comerţ 
să nu se mai închee pe cale diplomatică, ci să se 
aranjeze, 

Rubinek a vorbit mai întâiu în mod detailat, 
de convenţia comercială cu Sârbia şi de atitudinea, 
Sârbiei cu ocaziunea ultimelor evenimente. 

Raportorul a arătat că Austro Ungaria a făcut, 
sacrificii însemnate pentru Sârbia, care cu toate 
acestea a luat o atitudine ostilă față de monarhie 
şi a încercat s'o încurce într'un răsboiu european. 
Atitudinea Sârbiei a cauzat Austro-Ungariei chel- 
tueli însemnate cu pregătirile de răsboiu şi a si- 
lit-o în acelaş timp ca să acorde României un con- 
tingent mai însemnat de vite. România, profitând 
în mod foarte iscusit de încurcătura Austro-Unga- 
riei, a cerut din punct de vedere economic aceleaşi 
concesii ca şi Sârbia. Ministrul de externe este 
acum pe punctul de a reîncepe tratativele cu Sârbia, 
şi Bulgaria, cu toate că nu a fost autorizat să facă 

aceasta. El voieşte să ridice contingentul total de 
vite la 80.000 de vite cornute şi 200.000 de 
porti, ceeace ar corăspunde unui import de 64.000 
de tone. 

In rezoluţia votată cu unanimitate de voturi, 
se află între altele şi următorul punct: 

„Conpresul agrarienilor se adresează Camerei 
deputaţilor cu rugămintea ca convenţia cu România 
să nu fie pusă la ordinea zilei până nu se vor aduce 
în discuţiune şi convențiile încheiate cu celelalte 
state balcanice, sau să amâne această chestiune până 
atunci când se vor puteă obţine garanţii că în ce 
priveşte importul de vite vii şi carne tăiată, nu se 
vor acordă avantaje cari ar întrece contingentele 
fixate de actualul guvern. Congresul aşteaptă cu 
drept cuvânt că în această chestiune vitală, agra- 
rienii ungari vor aveă sprijinul patriotic al indus- 
triaşilor şi comercianților, tot astfel precum şi dânşii 
Sau bucurat de concursul agrarienilor când inte- 
resele acestor factori importanţi ai vieţii economice 
erau în joc.“ 

După votarea rezoluţiunei, a luat cuvântul 
contele Bethlen, care a spus între altele că agra- 
rienii să nu se mulțumească numai cu proteste, ci 
să înceapă o mişcare în toată ţara, spre a se puteă 
opune samavolniciei ministrului de externe. 


ȘTIRI 


0 vorbă despre cărturarii din Cluj. Sunt 
„bine cunoscute frecările fatale dintre domnii din 
Cluj. Şi e cunoscută şi trebuinţa ca tocmai în 
Cluj să fie toţi concentrați spre a munci conştient 
pentru limba și cultura românească. Nu-i destul, 
că cultura străină se vâră picătură de picătură 
în inima Clujenilor, înstrăinându-i astfel zi de zi 
de tot ce e românesc, ci mai se mâncă şi între 
sine, făcându-și sieși şi tinerimei universitare cea 
mai rea educaţie ce se poate închipui. 

Desbinările se resimţese pe toate terenele. 
Dumineca trecută a venit la Cluj di Aurel Bă- 
nuţiu, să facă o filială a comitetului pentru fond 
de teatru. La apelul dlui Bănuţiu s'au adunat 
în așanumita casină din Cluj vre-o 10 tineri uni- 
versitari, doi oficeri — unul activ şi unul în re- 
zervă — dar în serviciu interimal — şi 4, zi: 





patru membri ai inteligenţei clujene. Aşa că dl 


maior Popa a avut tot dreptul să apostrofeze 
nepăsarea „cărturarilor“ din Cluj. Tinerii uni- 
versitari s'au îndepărtat cu o nădejde mai puţin, 
iar dl Bănuţiu cu un fiasco vrednic de anarhia 
păgubitoare din Cluj. A promis însă totuş di 
Bănuţiu, că va reveni. Vom vedeă ce va fi atunci. 
o 
Un nou „patriot“. Cetim în Nr. 140 a. c. 
al gazetei ungurești „Bud. Hirlap, că un învă- 
tător de stat din Fornădia, aproape de Brad, 
Zenovie Oana, şi-a schimbat numele în: Onodi. 
Domnul Onodi e fecior de dascăl român cinstit 
din Părău, în Ţara Oltului cea vestită în trans- 
fugi. Dl inspector Dénes îl poate face acuma, 
dacă nu altceva, măcar scriitor în cancelaria sa, 
căci doară e „patriot“ mare domnul Oana-Onodi, 
feciorul dascălului din Părău. 
o 


Reuniunea meseriașilor noştri sibieni, va 
aranjă Sâmbătă, la 26 lunie n. c. (oarele 8 seara) 
in sala dela „Gesellschaftshaus“, un frumos con- 
cert cu concursul capelei (muzicei) orășenești 
din loc. Intre piesele concertului, între altele, 
se numără „Hora dobrogeană* de Nichi Popo- 
viciu, „Uvertura naţională“ de Bena, balada 
„Brumărelul* de I. Murăgan şi opereta comică 
„Cisla“ de Porumbescu. Debutanţii din această 
operetă se prezintă în costum naţional. Puterile 
angajate sunt cele mai probate. Producţia va 
procură multă elevaţie sufletească şi multă dis- 
tracţie. Venitul curat este destinat fondului Dr. 
D. P. Barcianu pentru ajutorarea calfelor fără 
lucru. Reuniunea speră, că marele nostru public, 
care se știe pătrunde de importanța clasei noa- 














„TARA NOASTRA" 


| stre de mijloc o va sprijin! şi de data aceasta, 


când se lucrează prin noi — pentru noi. 


o 

Poet bulgar înmormântat în România. Pentru 
a se pune capăt îndoelei ce există în publicul 
bulgar relativ la rămăşiţele poetului şi luptăto- 
rului bulgar Bacovski, societatea de publicişti 
din Sofia s'a adresat legaţiunei române din Sofia, 
cerându-i să intrevie in România, pentru a se 
face o anchetă în această privinţă. 

Legația română din Sofia a răspuns că fă- 
cându-se cercetări de cătră autorităţile comunale, 
din Bucureşti, s'a aflat că osămintele poetului 
Racovsky, înmormântat la Șerban-Vodă (Bellu), 
au fost transportate în Bulgaria încă din 1885. 

o 

Impresiile lui Scotus Viator în România. 
Cunoscutul scriitor englez Scotus Viator (Seton 
Watson), care călătoreşte în prezent prin România, 
a fost zilele trecute prin Bucureşti. 

Cu această ocazie şi-a arătat impresiile ce 
le-a avut în primele zile ale călătoriei sale prin 
ţara românească. 

Ceeace l-a izbit în primul rând a fost faptul 
că Românii din Regat pun prea puţin interes 
pentru cauza Românilor de peste hotare. 

Scotus Viator, care cunoaşte de aproape 
situaţia Românilor din Austro-Ungaria, se aşteptă 
să găsească în România o insufleţire puternică 
pentru Românii de dincoace. 

Credeă că vor fi organizaţii culturale 
puternice, cari să întreţină strânse relaţiuni cu 
Românii de preste hotare. Credea, dar nu le-a 
găsit şi mirarea sa şi-a exprimat-o faţă de mai 
mulţi dintre oamenii politici ai României. 

Scotus Viator, vizitând unele oraşe din 
Moldova, s'a interesat şi de populaţiunea evrească 
din acea parte a României. Din cercetările sale, 
scriitorul englez şi-a format convingerea că evreii 
din România nu sunt așa de bine organizaţi eco- 
nomicește şi politiceşte ca evreii din Ungaria. 

Scotus Viator n'a avut destui timp să se 
intereseze şi de situaţia ţăranilor români. In 
noua sa călătorie ce o face acum prin Moldova, 
scriitorul englez va căută să se intereseze mai 
de aproape şi de situaţia ţăranilor. 

După acea călătorie, Scotus Viator va merge 
la Sinaia, spre a fi primit în audienţă de M. S. 
Regele, apoi va părăsi România. 


o 

D-na Toselli nu divorţează. Advocatul Ivers, 
omul de încredere al doamnei Tosseli, fostă prin- 
cipesă de coroană a Saxoniei, a declarat unui 
colaborator al ziarului „Berliner. Tageblatt“ că 
e adevărată ştirea despre dorinta clientei ei să re- 
vină in țara ei natală și să trăiască liniștită 
acolo. 

Dorul ei cel mare este să-şi ravază copiii. 
Nu trece o zi fără ca să nu vorbească de prinţul 
de coroană şi de mica Monica. Dânsa ar vrea 
să se fixeze ia München unde ar aveă ocazie 
ca să-şi vază copiii la ministrul plenipotenţiar 
bavarez. Ar fi vrut să se ducă şi într'o altă lo- 
calitate a Germaniei, dar ştie că nu nu ise va 
permite. De asemenea știe că nici împăratul 
Austriei Francisc Iosif, nu-i va permite să se sta- 
bilească în Austria. Advocatul desminte în acelaş 
timp ştirile despre intenţiunea ei de a se separă 
de Toselli. 


o 

Turburări agrare în Basarabia. Din Chişeneu 
se anunţă că în satul Cocorezeni, judeţul Orche- 
iului, au început turburări țărănești din care 
cauză administraţia a trebuit să trimeată trupe 
la faţa locului. 

Țăranii cocorezani au avut un lung proces 
cu epitropia averilor mănăstireşti, ei susținând 
că au dreptul să steă pe moşia pe care de ani 
de zile o cultivă. 

Acum procesul s'a terminat în defavoarea 
lor şi sătenii refuză să! iasă de pe moșie, ame- 
ninţând pe arândaş și pe oamenii săi. 

o 





Nr. 24 — 1909, 


Mari fraude în biurocraţia rusească Sena 
torul Garin, care a inspectat intendenta din 
Moscova, a procedat zilele aceste şi la inspecția 
intendenţii din Petersburg. El a constatat şi aici 
enorme defraudări. Funcţionarii din Petersburg 
vindeau posturile între ei, şi, lucru curios, postu 
rile inferioare erau mai scumpe decât cele înalte 
deoarece din ele'se puteă fură mai neobserva 
S'a constatat că funcţionarii inferiori ei înşişi se 
rugau cu să nu fie înaintați. Zeci de ani ei stes 
teau în funcţiile lor modeste, ce le aduceau un 
venit de câte 100,000 de ruble pe an. S'au făcu 


numeroase arestări. 

Turburări religioase în Anglia. Incăerări 
grave s'au produs în Liverpool între catolici şi 
protestanți: mai multe case au fost dărâmate și 
o alta a fost incendiată. Poliţia intervenind a 
fost primită cu pietre; s'au făcut cincizeci de 
arestări; un mare număr de poliţişti au fost 
răniţi. 

„GG EOGEAN A“, 


institut de credit și economii, societate pe aoții 
= în Geoagiu (Algyogy). == 

Primeşte depuneri spre îructificare: 

Cu 41/4%, dacă anunţul e scurt, 
Intrucât permite starea cassei, aceste se 
replătesc și fără anunţ. | 

Cu 5%, dacă sumele sunt cel puţin 
de 500 cor. şi terminul de anunţ 15 zile. 

Cu 5:/1%, dacă se depun sume de 
1000—2000 cor. cel puţin pe 1 an, cu 
anunţ statutar. 

Sume mai mari, după învoeli speciale, 

Depuneri de ale corporaţiunilor cul- 
turale se retribuesc cu 6%. 

Darea de interese o plătește insti- 
tutul. | 

Interesele se capitalizează de două 
ori pe an: în 30 Iunie şi 31 Decemvrie. 

Depuneri şi ridicări se pot face și 
prin postă, ori prin mandate de cec. De 
asemenea punem la dispoziţia celor do- 
ritori cassete de economizare. 

Direceţiunea. 





„Cassa de păstrare în Mercurea“ 


societate pe acţiuni. 


Primește depuneri spre iructificare | 
cu interese de 4:/,%, dela Cor. 1000:— 
în sus pe lângă anunţ de 180 zile cu 
interese de 5%, iar dela suma de Cor, 
10,000 în sus cu anunț de 360 zile cu 
interese de 5:/%. 

Interesele după depuneri se capi- 
talizează de 2 ori pe an, și anume la 
30 Iunie şi 31 Decemvrie st. n. 

Darea, de interese o plăteşte insti- 
tutul separat. | 

Depuneri și ridicări se pot face și 
prin poștă. _ 

Acoardă împrumuturi pe cambii; 
cambii cu acoperire hipotecară; obliga- | 
ţiuni cu cavenţi; pë hipotecă; credite 
de cont-curent pe lângă asigurare hipo- 
tecară sau hârtii de valoare (acţii dela 
bănci și efecte publice). 

Etalonul de interese variază între 
61/,%/,—8%/,, fără nici o proviziune. 

17—20 Direeţiunea. 
„o ooeneeoeaeaae-ee 

Tiparul tipografiei Arhidiecezane în Sibiiu. 

